Na osnovu člana 24. Statuta JZUDoma zdravlja"Izudin Mulabećirović-Izo“Tešanj, člana 3. stav 3. Pravilnika o radu (broj:2346/17), Uredbe o postupku prijema u radni odnos u javnom sektoru u Zeničko-dobojskom kantonu (Sl.novine ZDK broj 8/19) i Odluke direktora broj 03-05-7-773/19., VD Direktor Dujsić dr Amir,specijalista internista;subspec.kardiolog, raspisuje:

**O G L A S**

za prijem u radni odnos

**I RADNO MJESTO**

1. doktor medicine u Službi porodične medicine.....................5 izvršilaca na neodređeno vrijeme
2. medicinska sestra-tehničar u Službi HMP................................ 1 izvršilac na određeno vrijeme u trajanju 6 mjeseci
3. medicinska sestra u Službi porodične medicine------------------------ 3 izvršioca na određeno vrijeme u trajanju 6 mjeseci
4. tehnički sekretar......................................................................1 izvršilac na određeno vrijeme u trajanju jednu godinu
5. spremačica u medicinskim službama i ambulantama.................. 2 izvršioca na određeno vrijeme – na period od 3 mjeseca.

***II USLOVI***

Kandidati trebaju da ispunjavaju sljedeće :

***a.) Opšti uslovi :***

Kandidat treba ispunjavati opšte uslove za obavljanje poslova i radnih zadataka kako slijedi :

* da je državljanin BiH,
* da ima opštu zdravstvenu i poslovnu sposobnost,

***b.) Posebni uslovi :***

**Za radno mjesto pod rednim brojem 1 :**

* Završen medicinski fakultet
* položen stručni ispit
* posjedovanje važeće licence za samostalan rad izdatu od strane nadležne komore ili da je u postupku izdavanja licence.

**Za radno mjesto pod rednim brojem 2 i 3. :**

* završena srednja medicinska škola-opšti smjer
* položen stručni ispit
* psjedovanje važeće licence za samostalan rad izdatu od strane nadležne komore ili da je u postupku izdavanja licence.

**Za radno mjesto pod rednim brojem 4 :**

* završen prvi ciklus VSS društvenog smjera
* jedna godina radnog iskustva na poslovima iz djelokruga rada tehničkog sekretara, odnosno kancelarijskog poslovanja

**Za radno mjesto pod rednim brojem 5 :**

* završena osnovna škola

**III POTREBNA DOKUMENTACIJA**

Uz prijavu na ovaj oglas dostaviti slijedeću dokumentaciju:

1. Diplomu o završenom medicinskom fakultetu (za radno mjesto pod rednim brojem I.1.),
2. Diplomu o završenom medicinskoj srednjoj školi (za radno mjesto pod rednim brojem I.2.i I.3.),
3. Uvjerenje o položenom stručnom ispitu (za radno mjesto pod rednim brojem I.1., I.2 i I3.),
4. Licencu za samostalan rad ili dokaz da je u postupku izdavanja licence izdat od strane ovlaštene Komore (za radno mjesto pod rednim brojem I.1., I.2. i I3.),
5. Diploma o završenom prvom ciklusu VSS društvenog smjera (za radno mjesto pod rednim brojem I.4),
6. Potvrda o radnom iskustvu na poslovima iz djelokruga rada tehničkog sekretara, odnosno kancelarijskog poslovanja (za radno mjesto pod I.4.)
7. Svjedočanstvo o završenoj osnovnoj školi (može i diploma o završenoj srednjoj školi) za radno mjesto pod rednim brojem I.5.
8. Izvod iz matične knjige rođenih (svi kandidati),
9. Uvjerenje o državljanstvu (svi kandidati)

Kandidati mogu dostaviti dokaz o statusu branioca ili članova njihovih porodica u smislu člana 2., 3. i 4. Zakona o dopunskim pravima branilaca i članova njihovih porodica (Sl.novine ZDK 1/14), koji je prijavljen na evidenciji Službe za zapošljavanje.

Sva potrebna dokumentacija dostavlja se u ***originalu*** ili ***ovjerena kopija***. Uz prijavu obavezno dostaviti kratku biografiju /CV/ kao i lične podatke te tačnu kontakt adresu i kontakt telefon a tačnost ovih podataka kandidat potvrđuje svojim potpisom i za iste garantuje krivično i materijalno.

Kandidati koji budu izabrani, naknadno će dostaviti uvjerenje o zdravstvenoj sposobnosti.

IV KRITERIJI ZA IZBOR KANDIDATA

**IV1.** Postupak izbora kandidata za radno mjesto pod rednim brojem I.1 zasniva se na razmatranju dostavljene dokumentacije i održanom pismenom i usmenom stručnom ispitu sa svakim kandidatom.

*Oblast i stručna literatura*: porodična medicina, Harrisonov Priručnik medicine

**IV2.** Postupak izbora kandidata za radno mjesto pod rednim brojem I4. zasniva se na razmatranju dostavljene dokumentacije i održanom pismenom i usmenom stručnom ispitu sa svakim kandidatom.

*Oblast i stručna literatura:* kancelarijsko i arhivsko poslovanje, Uredba o kancelarijskom poslovanju organa uprave i službi za upravu u FBiH i Uredba o organizovanju i načinu vršenja arhivskih poslova u pravnim licima u FBiH

IV 3. Postupak izbora kandidata za radna mjesta pod rednim brojem I.2., I.3. i I.5. zasniva se na razmatranju dostavljene dokumentacije i održanom intervju sa svakim od kandidata.

***V OPIS POSLOVA I OSNOVNA PLAĆA***

**V1.** *doktor medicine u Službi porodične medicine*:

Osnovna plaća: 1724,00KM

Kratak opis poslova:

*Obavlja poslove porodičnog doktora u skladu sa Standardima i normativima u zdravstvu: obavlja ljekarske preglede osiguranika i drugih* lica, na osnovu utvrđene dijagnoze propisuje optimalnu terapiju za liječenje bolesti, prati rezultate liječenja bolesnika, obavlja sistematske preglede djece prilikom upisa u predškolske i školske ustanove, vrši zdravstvene usluge male hirurgije u skladu sa svojim stručnim sposobnostima i normativima suvremene medicine,nadzire, dijagnosticira i prati tok trudnoće kao i nadzor nad porodiljom i novorođenčetom,sprovodi mjere imunizacije utvrđene zakonom i drugim propisima prema kalendaru za redovne vakcinacije i vakcinacije po ukazanoj potrebi,vrši stručni nadzor nad radom medicinskog osoblja u timu porodične medicine i druge poslove iz nadležnosti porodičnog doktora

V.2*. Medicinska sestra-tehničar u Službi HMP*

Osnovna plaća: 919,50KM

Kratak opis poslova:

Vrši blagovremenu sterilizaciju medicinskih instrumenata,vrši stručnu, primarnu i sekundarnu obradu rana u granicama svoje osposobljenosti i vrši asistiranje doktoru pri obradi rana, vrši prijem pacijenata i vodi evidenciju o svim pruženim zdravstvenih uslugama HMP, i druge poslove iz nadležnosti hitne medicinske pomoći

V 3. *Medicinska sestra-tehničar u Službi Porodične medicine*

Osnovna plaća: 919,50KM

Kratak opis poslova:

Vrši prijem pacijenata i pregled ispravnosti zdravstvene knjižice, poslove trijaže, odgovara na telefonske pozive – uređuje termine zakazivanja (daje savjete),uzima sestrinsku anamnezu i evidentira tegobe, evidentirajući sve informacije u karton pacijenta, radi EKG, labo nalaze, kao i druge nalaze prema mogućnosti, vrši neposrednu primjenu ampuliranih lijekova,vrši stručnu primarnu i sekundarnu obradu rana, ispiranje ušiju, klistiranje i kateteriziranje, i dr iz nadležnosti porodične sestre.

V 4. *Tehnički sekretar*

Osnovna plaća: 1091,50KM

Kratak opis poslova:

Priprema i pisanje projektnih prijedloga za domaće i međunarodne donatorske organizacije i institucije, Učestvuje u pripremi i pisanju periodičnih izvještaja o radu Ustanove, Pisanje zvaničnih saopćenja za javnost i redovno ažuriranje službene web stranice,Vođenje zapisnika na svim sastancima uprave, stručnim sastancima i drugim sastancima, primanje stranaka koje se obraćaju direktoru, vođenje protokola o prijemu eksterne pošte i internih dostavnih knjiga, Slanje i prijem pošte i druge poslove iz oblasti kancelarijskog poslovanja

V 5. *Spremačica u medicinskim službama i ambulantama*

Osnovna plaća: 459,50

Kratak :

Vrši pripreme za održavanje prostorija koje su joj određene (pribavljanje pribora, metle, četke, kante za vodu, deterdženta i drugo), Vrši čišćenje podova, randih površina, mokrog čvora i dr. Radnih prostorija dva puta dnevno, iznosi otpatke smeća na odgovarajuće mjesto iz prostorija i čisti vanjski prostor ispred ulaza, čišćenje prozorskih stakala i druge stolarije, Prikuplja prljav veš i odvozi ga na pranje u vešeraj, trebuje i donosi čisti veš,i druge poslove iz domena higijeničarskih poslova.

**VI POSTUPAK PRIJAVLJIVANJA**

Prijave na Oglas sa dokazima o ispunjavanju uslova dostaviti u koverti sa naznakom “Prijava na Javni oglas za radno mjesto (navesti koje) – ne otvaraj – otvara Komisija” na adresu : JZU“DOM ZDRAVLJA”Izudin Mulabećirović-Izo“ Tešanj, ul. Braće Pobrić 17, 74260 Tešanj

**Prijave se dostavljaju u roku od 8 (osam) dana od dana posljednjeg objavljivanja**.

Javni oglas biće objavljen u Dnevnom listu „Oslobođenje“, na web stranici JZU Doma zdravlja Tešanj, web stranici Općine Tešanj i web stranici Službe za zapošljavanje ZDK Zenica.

Neblagovremene i nepotpune prijave neće se razmatrati.

VD DIREKTOR

Dujsić dr Amir

specijalista internista;subspec.kardiolog